section_heading: Stilske odlike
paragraph_text: Kartaši su, kao i Gatanje, odličan primjer Caravaggiove vjernosti prirodi i životu, kojom je dokinuo okoštale i već odavna beživotne, blazirane manirističke formule, uvodeći u slikarstvo na velika vrata momke iz polusvijeta<ref>Giorgi 1998, 40 i slične likove (zbog čega je još za života bio optužen za vulgarizaciju umjetnosti) istodobno napuštajući i sve druge važeće slikarske konvencije koje su se odnosile na uporabu perspektive, kompozicije, impostaciju figura, omjere i osvjetljenje. Ono ovdje, istina, još posjeduje dašak svjetlosnih iskustva slikarevih venecijsnskih uzora, ali će ih Caravaggio svega nekoliko godina kasnije posve napustiti.